open-index/open-wikipedia-markdown huggingface dataset:
Åsmund S. Lærdal

**Åsmund Sigurd Lærdal** (født 11. oktober 1914 i Sandeid, død 19. november 1981 i Stavanger) var en norsk industrigründer fra Stavanger.

Han grunnla det senere verdensomspennende firmaet Laerdal Medical AS, med hovedkontor i Stavanger.

## Gründervirksomheten
I 1940 startet han «Åsmund S. Lærdal forlag». Forlagsdriften omfattet utgivelser av ulike håndbøker, kalendere, postkort og senere også billed- og aktivitetsbøker og puslespill for barn. Før jul i 1942 sendte forlaget ut på markedet en serie julekort med illustrasjoner som var åpenbare «jøssing-motiver». Det førte til at den tyske okkupasjonsmakten i det krigsrammede Norge pågrep Åsmund Lærdal lillejuleaften. Han slapp ut igjen etter noen dager. Det var lyktes det lille forlaget å distribuere om lag 750 000 av julekortene før tyskerne satte en stopper for denne produktserien. 

I 1943, mens forlagsvirksomheten fortsatte å vokse, etablerte han seg i tillegg som leketøysprodusent under navnet «Tomte småvareindustri».  Lekene ble produsert i trevirke, og allerede tre år etter oppstarten var bedriften ansett som landets største leketøysprodusent. 

Lærdal knyttet til seg flere kunstnere som laget illustrasjoner til puslespill, postkort, tegneserier, bildebøker og eventyrsamlinger for forlaget. Henry Imsland, Jakob Sjøthun, Kurt Arnøy, Frank Wathne og Christian Kittilsen ble alle viktige for firmaets suksess. Også Tor Wiborg, Ninne Egeberg, Alf Næsheim og Audun Hetland var kunstnere som ble benyttet av Lærdals forlag.

Tidlig på 1950-tallet begynte Åsmund S. Lærdal å produsere leketøy også i mykplast. «Anne-dukken» og «Tomte-bilene» ble raskt veldig populære artikler, og virksomheten førte også til omfattende eksport av leketøy fra Stavanger. Dette ble også starten på det som senere skulle bli bedriftens kjernevirksomhet, nemlig livredningsutstyr.

I 1960 ble den første livredningsdukken presentert for markedet.  Siden har millioner av mennesker verden over trent på praktisk gjenopplivning på *[[Resusci Anne]]*. Som modell for denne dukkens ansikt valgte Lærdal å bruke en berømt dødsmaske av en ung pike som druknet seg i Seinen i Paris på 1800-tallet. Han engasjerte den danske billedhuggeren Emma Mathiassen til å utforme livredningsdukkens ansikt med dødsmasken som forelegg. Mathiassen hadde tidligere utformet flere lekedukker for ham.

Forlagsvirksomheten ble avsluttet i 1975. I perioden 1940-1975 hadde Lærdals forlag utgitt i alt 163 bildebøker samt en mengde julekalendre, postkort, puslespill og malebøker. Tre år senere ble leketøysproduksjonen nedlagt til fordel for ensidig produksjon av livredningsutstyr inne hjerte-lunge-redning.  På 1980-tallet var også produksjon av hjertestartere en del av virksomheten.

## Arvtagere
Åsmund S. Lærdal fikk tre barn. Den yngste av dem, Tore Lærdal, overtok driften av familiebedriften etter farens plutselige bortgang i 1981.

## Referanser


## Eksterne lenker
* ''Det var en gang en tresko... Lekene fra Åsmund S. Lærdal''  Nettsider publisert av Museene i Stavanger (MUST), filial Norsk Barnemuseum 
* Nina Tjomsland: *[http://urn.nb.no/URN:NBN:no-nb_digibok_2010100520006 Hjertet i arbeidet : Lærdals første 50 år]* Stavanger, 1990
Ian Millar

**Ian Millar** (født 6. januar 1947) er en canadisk rytter. Han er utøveren med flest olympiske deltagelser uansett sport. Han deltok for første gang under Sommer-OL 1972 i München og har – med unntak av OL 1980 – deltatt i alle sommer-OL til og med 2012 i London. Dette var hans tiende deltagelse.

Millars eneste medalje er en sølvmedalje i sprangridning for lag under Sommer-OL 2008 i Beijing.

## OL-medaljer
*  2008  London – **Sølv** i hestesport, sprangridning lag  Canada

## Referanser


## Eksterne lenker
*
Kringkastingsnemnda

**Klagenemnda for kringkastingprogram**, også kalt **Kringkastingsnemnda**, var en statlig nemnd hvis formål var å prøve om program sendt i norske kringkastingssendinger hadde behandlet noen utilbørlig og om det hadde krenket privatlivets fred. Dens oppgave var å prøve om kringkastingsselskapets avgjørelse i sak om beriktigelse av uriktige opplysninger var i samsvar med god skikk. Da nemnda ble nedlagt, ble dens oppgaver overtatt av Pressens faglige utvalg.

## Klagegrunnlag

Klagenemnda behandlet klager mot NRK og kringkastingsselskaper med norsk konsesjon, herunder TV 2, TVNorge, P4, nærradioer og lokalfjernsyn. Programmer sendt fra utlandet – som TV3 – eller formidlet på videokassett, falt utenfor nemndas mandat.

Bortsett fra i saker vedrørende krenkelse av privatlivets fred, ville nemnda normalt pålegge kringkastingsselskapet å offentliggjøre avgjørelsen. I saker om krenkelse av privatlivets fred ville nemnda i noen tilfelle pålegge offentliggjørelse i anonymisert form. Når offentliggjørelse ble pålagt, sendte nemnda ut pressemelding om avgjørelsen.

For at nemnda skulle behandle en klage, måtte klageren være «direkte berørt». Loven omtaler den som kan være utilbørlig behandlet som «noen». Dette kan forstås som en person, en bedrift, en organisasjon, en etat etc. Nemnda satte krav til at det skulle gjelde interessene til identifiserbare personer eller grupperinger. Mer generelle rasistiske omtaler falt for eksempel utenfor nemndas virkeområde.

## Sammensetning
Nemnda besto av seks medlemmer med personlige varamedlemmer, som ble oppnevnt av Kulturdepartementet for fire år. Tre av medlemmene (med personlige varamedlemmer) ble oppnevnt etter forslag av kringkastingssektoren. Departementet oppnevnte nemndas leder blant de seks medlemmene. Nemndas leder og dennes varamedlem skulle oppfylle de alminnelige vilkår for å være dommer. Nemndas sekretær ble tilsatt av departementet.

## Se også
* Kringkastingsrådet

## Referanser
Grundläggande militär utbildning

**Grundläggande militär utbildning** (**GMU**) er den grunnleggende opplæringen i Sveriges forsvar, og første skritt for nyansatte soldater.

GMU erstattet vernepliktsforsvarets grunnleggende soldatutdanning, GSU. Men liksom GSU har GMU tre måneders grunnopplæring før de nye soldatene fortsetter sin karriere. Nå kan de som påbegynner en bane innen forsvaret velge hvordan de vil fortsette sin militære fremtid, om man oppfyller de krav som forsvaret stiller, eller vil gå videre innen hjemmevernet. GMU kan forenklet sies å ligne en kort verneplikttjeneste. Det er først etter GMU at man kan opptas til aspirantutdanningen i det svenske forsvaret.

Den som deltar i GMU benevnes rekrutt.

## Eksterne lenker
*GMU 
* Förordning (2010:590) om grundläggande och kompletterande militär utbildning inom Försvarsmakten
*Instruktion för Grundläggande Militär Utbildning (GMU) inom Försvarsmakten
Kozai-mekanismen

Innen himmelmekanikk forårsaker **Kozai-mekanismen**, eller **Lidov–Kozai-mekanismen**, periodiske vekslinger mellom inklinasjonen og eksentrisiteten til en bane. Det vil si at librasjon (pendling rundt en konstant verdi) oppstår i perihelargumentet.

Effekten ble beskrevet i 1961 av den sovjetiske spesialisten i romdynamikk Mikhail Lidov () under analyser av banene til kunstige og naturlige satellitter rundt planeter. Den japanske astronomen Yoshihide Kozai beskrev også effekten under analysering av banene til asteroidene i 1962. Siden har denne effekten blitt funnet å være en viktig faktor i formingen av banene til irregulære måner rundt planeter, transneptunske-objekt og noen eksoplaneter og stjernesystemer.

## Litteratur
* Lidov, M.L. *The evolution of orbits of artificial satellites of planets under the action of gravitational perturbations of external bodies*. Iskusstv. Sputn. Zemli,  № 8, c. 5, 1961 (Russian). English transl.: Planet. Space Sci., vol. 9, p.&nbsp;719, 1962
* Kozai, Y. *Secular perturbations of asteroids with high inclination and eccentricity*, Astronomical Journal 67, 591 ADS
* Murray, C.; Dermott, S. *Solar System Dynamics*, Cambridge University Press, ISBN 0-521-57597-4
* Innanen *et al.*, *The Kozai Mechanism and the stability of planetary orbits in binary star systems*, The Astronomical Journal,**113** (1997).

## Eksterne lenker
*  Visualisering av Kozai-mekanismen
Kinas nasjonale temuseum

**Kinas nasjonale temuseum** () ligger i Hangzhou i provinsen Zhejiang i Folkerepublikken Kina. Det presenterer teproduksjon og forskjellige typer te. 

## Referanser


## Eksterne lenker
*
Skogbrukets Kursinstitutt

**Skogbrukets Kursinstitutt** (**Skogkurs**) er en norsk landsdekkende organisasjon som har til formål å formidle kompetanse og informasjon om skog- og naturbruk til skogeiere, næringsutøvere og skoleverk.

Skogkurs ble stiftet i 1958 etter initiativ av Det norske Skogselskap, og er organisert som en forening med 36 skogbruksorganisasjoner og -institusjoner som medlemmer. Olav Bjella (organisasjonssjef i Viken Skog SA) er styreleder og John Are Lindstad er administrerende direktør.

Skogkurs har ca. 25 fast ansatte og holder til i Mjøsbrygga i Brumunddal. I tillegg er det 35 deltidsansatte instruktører, som er lokalisert over hele landet.

Skogkurs utvikler og arrangerer kurs innen skogfaglige temaer og jakt- og viltforvaltning. Kursene har ulik varighet og omfang, og gjennomføres både som fysiske samlinger og som nettkurs. I tillegg til å utvikle og gjennomføre kurs og konferanser, utfører Skogkurs ulike konsulenttjenester og prosjektoppdrag innen- og utenlands.

Skogkursinstruktørene tilbyr kurs myntet på skogeiere, skogsarbeidere og skogsmaskinførere. Kursene gjennomføres lokalt, og ledes av lokale instruktører.

Skogkurs har også ansvaret for utvikling og drift av undervisningsprogrammet «Lære med skogen», som er et naturlæreprogram bygget opp som et tverrfaglig, pedagogisk hjelpemiddel. «Lære med skogen» tilbyr undervisningsopplegg fra barne- til ungdomstrinnet.

## Eksterne lenker
* 
* Kurstilbud
* Lære med skogen
Ringavatnet

**Ringavatnet** er en innsjø i Orkland kommune i Trøndelag. Den er en del av Orklavassdraget. Vannet får tilsig fra flere små elver og bekker med opphav fra mindre tjern og myrvann i området. Utløp er i nord gjennom det smale sundet *Vaulen* til Hostovatnet, som ligger på samme høyde som Ringavatnet og har utløp til elva Vorma

Den største tilløpselva er Bjøråa, med kilde fra Malisætertjønna samt Nedre- og Øvre Gruvdammen. Denne er sterkt preget av lokal forurensing fra den nedlagte gruven Dragset Verk, hvor nedbør og grunnvann som kommer i kontakt med veltemasser fører til sur avrenning med tungmetaller som i større grad påvirket miljøet i Ringavatnet, og i mindre grad også påvirker den forurensningsutsatte hovedelva Orkla. 

I likhet med Hostovatnet har Ringavatnet også et rikt fiskeliv med blant annet ørret og røye, samt et rikt fugleliv.

## Referanser
Deutsches Zentrum für Luft- und Raumfahrt

**Deutsches Zentrum für Luft- und Raumfahrt** (DLR) (det tyske senteret for luft- og romfart) er Tysklands myndighet for romfart. DLR ble grunnlagt i 1969 under navnet *Deutsche Forschungs- und Versuchsanstalt für Luft- und Raumfahrt*. Forgjengeren og historien strekker seg tilbake til 1907. DLR er et forskningssentrum for luft- og romfart, energi og trafikk. Det har sitt hovedkontor i Köln, men har virksomheter i flere andre byer. DLR er aktiv gjennom sin forskning og utvikling i ulike samarbeid nasjonalt og internasjonalt.

## Referanser


## Eksterne lenker
*
Piotr Wala

**Piotr Adam Wala** (født 16. desember 1936 i Bystra Śląska, død 22. oktober 2013) var en polsk skihopper som representerte Legia Zakopane.

Han deltok i den tysk-østerrikske hoppuka i årene 1961-1967, og ble nummer 11 sammenlagt i 1965/66. Beste plassering i enkeltrenn i Hoppuka var 9.-plass i Oberstdorf 30. desember 1965. Han var med i VM i 1962 og 1966, med 8.-plass i storbakken i Zakopane i 1962 som beste plassering. I OL i Innsbruck i 1964 ble han nummer 15 i storbakken i Innsbruck og 22 i normalbakken i Seefeld. Han ble polsk mester i både stor- og normalbakke i 1962 og i stor bakke i 1963. Piotr Wala deltok i Polarsirkelkarusellen i slutten av mars 1963. Det var en konkurranse som gikk i Bodø - Sulitjelma og med avslutning i Fageråsbakken i Mo i Rana. Han ble der nr. 6. sammenlagt. Deler av verdenseliten deltok.

Wala skulle ha deltatt i Hoppuka 1959/60, men alle Østblokklandene trakk seg fordi arrangøren i Oberstdorf nektet å heise det østtyske flagget. I stedet ble det arrangert renn i Øst-Tyskland, der han skadet kneet i et fall, og han gikk glipp av OL i Squaw Valley i 1960. I skiflygingsuka i Bad Mitterndorf (Kulm) i 1962 ble han nummer 3 og satte polsk lengderekord med 128 meter.

Piotr Wala er gift med Natalia Kot, som tok OL-bronse i turn i 1956.

## Kilder
* Sports Reference: Piotr Wala  (olympiaresultater, besøkt 9. august 2012)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skijumping.pl: Mistrzowie Polski w skokach narciarskich w latach 1920-2002 (besøkt 9. august 2012)
* Najlepsi polscy skoczkowie w historii - Piotr Wala (besøkt 9. august 2012)
## Referanser


## Eksterne lenker
*
Majda Mehmedović

**Majda Mehmedović** (født 25. mai 1990) er en montenegrinsk håndballspiller, som spiller for den montenegrinske klubben . Hun vant Mesterligaen med Budućnost i 2012 og 2015. Fra 2016 til 2019 spilte hun for  i Romania, og spilte bronsefinale i Mesterligaen to ganger.

Hun har vært fast spiller i troppen til det montenegrinske kvinnelandslaget fra 2010 til 2020, med sølv i OL 2012 og gull i EM 2012 som beste resultat.

## Referanser


## Eksterne lenker
* 
*  Profil på london2012.com
*  Profil hos ŽRK Budućnost
Zbigniew Klimowski

**Zbigniew Klimowski** (født 1967) er en polsk tidligere skihopper og nåværende trener som representerte Podhale Nowy Targ og Legia Zakopane.

Han deltok i den tysk-østerrikske hoppuka og verdenscupen i årene 1985-1992, uten å oppnå noen topplasseringer. Hans eneste verdenscuppoeng fikk han da han ble nummer 15 i Holmenkollen 20. mars 1988, noe som ga ham 73.-plass sammenlagt i verdenscupen 1987/88. Hans beste sammenlagtplassering i Hoppuka var 55.-plass i 1991/92.

I VM i Oberstdorf i 1987 ble han nummer 54 av 67 deltakere i normalbakken, 62 av 66 i storbakken, og han var på det polske laget som ble nummer 13 av 17 lag i lagkonkurransen. Han ble nummer 18 i VM i skiflyging i Oberstdorf i 1988. Under OL i Albertville (Courchevel) i 1992 var han eneste polske hopper, men han fikk influensa og kunne ikke være med i normalbakkerennet. Han deltok likevel i storbakken, og ble nummer 49 av 59 deltakere. Klimowski ble polsk mester i normalbakke i 1992.

Etter at han avsluttet karrieren som aktiv hopper, har han vært trener. I 2008 ble han trener for det polske A-landslaget, under hovedtrener Łukasz Kruczek.

## Referanser


## Kilder
* Sports Reference: Zbigniew Klimowski  (olympiaresultater, besøkt 9. august 2012)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skijumping.pl: Mistrzowie Polski w skokach narciarskich w latach 1920-2002 (besøkt 9. august 2012)
* Polski Komitet Olimpijski: Klimowski Zbigniew (besøkt 9. august 2012)

## Eksterne lenker
*
Aragón (elv)

**Aragón** (spansk: *Río Aragón*, katalansk: *Riu Aragó*, baskisk: *Aragon Ibaia*) er en 195 km lang elv i nordøst-Spania som har sitt utspring på  i Astún i Huescaprovinsen. Den er en av elven Ebros sideelver. 

Fra kilden i Aragón, sentralt i Pyreneene ved grensen til Frankrike, forlater den høyfjellet og flyter mot sør frem til Jaca, dreier der mot vest og går over i Zaragozaprovinsen der Yesademningen med sitt vannkraftverk lager en kunstig innsjø. Etter at vannet har passert gjennom vannkraftverket renner elven i sørvestlig retning gjennom Navarraregionen, før den til slutt munner ut i Ebro ved Alfaro.

Det historiske kongeriket Aragón fikk sitt navn fra elven, akkurat som den senere autonome regionen Aragón. Elven er videre hovedpersonen i diktet «Tarantella» som forteller om hvordan den oversvømmet en kro og drepte danserinnen Miranda og mange fler.

## Eksterne lenker
*
Suzana Lazović

**Suzana Lazović** (; født 28. januar 1992) er en montenegrinsk håndballspiller, som spiller for  og deltok for Montenegros kvinnelandslag under håndball-VM 2011, 2013 og 2015, Sommer-OL 2012 i London, samt håndball-EM 2010, 2012, 2014 og 2016.

## Eksterne lenker
* 
*  Profil på london2012.com
*  Profil hos ŽRK Budućnost
Molokkspringape

**Molokkspringapearten** (*Cellicebus moloch*) er utbredt i det nordlige Brasil.

Alle de minst 20 springapeartene har tett, myk pels, liten, tettbygd kropp, korte bein og armer, og – noe som er karakteristisk for vestaper av denne størrelsen – ører som nesten er skjult i pelsen. De eter hovedsakelig frukt, blader, frø og larver. Pelsen på ryggen er brunspettet og buken er vanligvis oransje. Den uanselige pelsfargen og de trege bevegelsene kamuflerer dem i trærne rundt sumper og tjern. Hunn og hann danner tette parforholdog forsvarer et territorium på 6–12 hektar. De tvinner halene sine sammen og synger duett like etter daggry for å opprettholde familie- og parbåndene, og for å hevde reviret.

## Utseende
* Lengde: 27–43 cm
* Vekt: 0,7–1 kg
* Hale: 35–55 cm
* Sosial enhet: Par

## Eksterne lenker
* 
* Molokkspringape hos ARKive
Marc William Buie

**Marc William Buie** (født 1958) er en amerikansk astronom og planetolog. Han fikk sin doktorgrad i planetologi fra University of Arizona i 1984. Han jobber ved Lowell-observatoriet og har oppdaget en rekke asteroider.

Han var med i Pluto Companion Search Team som i juni 2005 oppdaget de to plutomånene Nix og Hydra.

Asteroiden 7553 Buie er oppkalt etter ham.

## Referanser


## Eksterne lenker
*
Timeout

**Timeout** er i idrettens verden en stopp i spillet. Med timeout refereres det vanligvis til at laget (typisk treneren) ber om en timeout en såkalt *team timeout*, fordi det er et lag (engelsk: *team*) som ber om en pause, så de kan snakke om taktikk eller treneren kan forsøke å inspirere laget.
En timeout kan også av ulike årsaker tas av dommere, *dommertimeout*, eller det kan i enkelte sporter være en *TV-timeout* for at kommersiell TV kan sende reklame.

## Opplisting av timeoutregler etter sport

### Håndball
I håndball varer en team-timeout i ett minutt (nøyaktig 60 sekunder). I en kamp, kan ett lag ta timeout én gang i omgangen. Neste omgang kan de ta en ny timeout. Til sammen kan det maksimalt fire timeouter i en kamp, dersom begge lag benytter dette fullt ut. En forutsetning for å ta timeout, er at laget må ha ballen i eget spill. Det er ikke mulighet til å ta timeout dersom motstanderlaget fører ballen.

I enkelte større turneringer opereres det med maksimalt tre timeouts pr lag pr kamp, og aldri mer enn to timeouts fra samme lag pr omgang. Blant annet var det tilgang til å ta ut tre timeouts pr lag under Håndball-EM 2018 som foregikk i Tyskland. 

### Innebandy
I innebandy har hvert lag rett til å kreve en time-out.
Time-out kan kreves når som helst, også ved mål og straffeslag, unntatt ved straffeslag etter forlenget spilletid, men bare av lagkapteinen eller en av laglederne. Time outen starter på dommernes signal når lagene er ved innbyttesonene sine og når dommerne er framme ved sekretariatet. Etter 30 sekunder gir Dommerne signal om at timeout er slutt. Etter en timeout fortsetter spillet etter den situasjonen som stoppet spillet.

## Referanser
Bucerotiformes

* hornfuglfamilien
* hærfuglfamilien
* kakelarfamilien

**Hornfugler** (Bucerotiformes) er en biologisk orden med fugler. Den teller 73 arter som er fordelt i tre familier og et antall slekter. Norsk navn på ordenen er i henhold til Artsdatabanken. Tidligere ble disse familiene regnet inn under råkefugler (Coraciiformes), men det er nå allmenn aksept for at disse hører hjemme i sin egen orden.

Artene lever hovedsakelig i tropiske og subtropiske regioner, men har allikevel ikke spesielt fargerike fjærdrakter. Alle artene har imidlertid lange dekurvet nebb, selv om størrelsen på nebbet varierer kolossalt. De fleste har også ei mer eller mindre prominent hjelm.

## Etymologi
Ordensnavnet Bucerotiformes følger av slektsnavnet *[[Buceros]]* og betyr *med horn som en okse*. Det stammer fra det greske uttrykket *boukerōs* (βουκερως), som består av forstavelsen *bous* (βους = okse) og endelsen *kerōs* (κερως = horn). Slektsnavnet er således opphav til både det vitenskapelige familienavnet Bucerotidae og ordensnavnet Bucerotiformes.

## Inndeling
Inndelingen følger HBW Alive og er i henhold til Kemp (2016). Norske navn følger Norsk navnekomité for fugl og er i henhold til Syvertsen *et al.* (2008). Navn og beskrivelser i parentes er ikke offisielle.

* Bucerotiformes, hornfugler
** Bucerotidae, hornfuglfamilien (62 arter)
** Upupidae, hærfuglfamilien (2 arter)
** Phoeniculidae, kakelarfamilien (8 arter)

Noen inkluderer også maskehornravner (Bucorvinae) som en selvstendig familie (Bucorvidae) i denne ordenen, men dette savner allmenn aksept. Her betraktes maskehornravnene som en underfamilie av hornfuglfamilien, i henhold til HBW Alive.

Noen har ment at hærfugler og kakelarer er distinkte nok til å danne sin egen orden; **Upupiformes**, men dette har savnet allmenn aksept. del Hoyo & Collar (2014) inkluderte Upupiformes i Bucerotiformes. Upupiformes omdirigeres derfor hit.

## Referanser




## Eksterne lenker
*
Ion Luchianov

**Ion Luchianov** (født 31. januar 1981 i Criuleni) er en moldovsk friidrettsutøver, som konkurrerer i hinderløp.

Luchianovs gjennombrudd kom da han fikk sølvmedalje i universiaden 2005 på 3 000 meter hinder. I Sommer-OL 2008 kom han på tolvteplass i finalen på 3 000 meter hinder med tiden 8.27,82. Fire år senere, i Sommer-OL 2012 ble han nummer ti på distansen med tiden 8.28,15.

Han har dessuten deltatt i OL 2004 samt i VM 2005 og 2009 uten å nå finalen. I VM 2011 ble han nummer åtte i finalen med 8.19,69.

## Personlige rekorder
* 3 000 meter hinder - 8.18,97

## Referanser


## Eksterne lenker
*
Hårek Elvenes

**Hårek Elvenes** (født 1959) er en norsk politiker (H). Han var innvalgt som fast stortingsrepresentant fra Akershus fra 2017 til 2025. Elvenes var medlem av utenriks- og forsvarskomiteen og Høyres forsvarspolitiske talsperson.

Fra 2005 til 2013 var Elvenes vararepresentant til Stortinget. I perioden 2013 til 2017 var Elvenes fast  møtende vararepresentant da Jan Tore Sanner var statsråd. Fra 2013 til 2017 var han medlem av justiskomiteen. 

Hårek Elvenes ble fast storingsrepresentant i 2017. Elvenes var medlem i Stortingets utenriks-og forsvarskomite 2017-2021, og medlem i utenriks-og forsvarskomiteen 2021-dd. Han har vært Høyres forsvarspolitiske talsperson siden 2017.

Elvenes har examen artium fra reallinjen ved Sortland gymnas fra 1978 og gikk Hærens ingeniørskole 1978–1981 og Ingeniørvåpenets befalskole på Hvalsmoen i 1981. Han tjenestefjorde som befal i ingeniørkompaniet i Brigaden i Nord-Norge 1981–1984. Elvenes er utdannet siviløkonom fra Handelshøyskolen BI fra 1991 og Master of Business Administration (MBA) fra Norges Handelshøyskole fra 2005.

Han har bakgrunn fra oljeservice-, entreprenør- og eiendomsbransjen. Han var formann og anleggsleder i Aker Entreprenør 1984–1987, kontraktsleder i Norwegian Contractors 1991–1995, controller i Eeg-Henriksen AS 1995–1996, controller og økonomidirektør i Veidekke 1996–2003, bedriftsrådgiver i Ellefsen & Nilsen AS 2005–2007 og regionsjef for Nord-Norge i Forsvarsbygg 2007–2013.

Elvenes var medlem av Bærum kommunestyre fra 1995-2015, og satt som i formannskapet 1999–2007. Han var partiets gruppeleder 2003–2007. Han var nestleder i Bærum Høyre fra 1998-2000, og leder 2000–2004. Han var første nestleder i Akershus Høyre 2004–2012 og leder for Akershus Høyre fra 2012 til 2018.

## Stortingskomiteer
* 2017–2025: Medlem av Utenriks- og forsvarskomiteen
* 2013–2017: Medlem av Justiskomiteen

## Referanser


## Eksterne lenker
* 
* 
*
Beatriz Fernández Ibáñez

**Beatriz Fernández Ibáñez** (født 19. mars 1985) er en spansk håndballspiller. Hun spiller for det spanske laget Bera Bera og deltok i Spanias tropp under sommer-OL 2012 i London. Hun var også med på laget som tok sølv under Håndball-EM i 2008.

## Eksterne lenker
* 
*  Profil på london2012.com
Janusz Waluś

**Janusz Waluś** (født 3. november 1953 i Wrocław) er en polsk tidligere skihopper som representerte BBTS Włókniarz Bielsko-Biała. I OL i Innsbruck i 1976 ble han nummer 39 av 54 deltakere i storbakken i Innsbruck og 52 av 55 i normalbakken i Seefeld. Han deltok i den tysk-østerrikske hoppuka 1975/76 og 1976/77, og ble nummer 50 og 57 sammenlagt, med 14.-plass i Oberstdorf 30. desember 1975 som beste plassering i enkeltrenn. Waluś ble polsk mester i normalbakke i 1977.

## Referanser


## Kilder
* Sports Reference: Janusz Waluś  (olympiaresultater, besøkt 9. august 2012)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skijumping.pl: Mistrzowie Polski w skokach narciarskich w latach 1920-2002 (besøkt 9. august 2012)

## Eksterne lenker
*
Okej

***Okej*** var et svensk ungdomsblad som eksisterte fra 1980 til 2010. Bladets målgruppe var ungdom av begge kjønn og befattet seg hovedsakelig med pop- og rockmusikk, samt en del aktuelle filmer og TV-serier. Det ble grunnlagt av fotografen Hans Hartwig og hadde sin storhetstid i 1980-årene. Samantha Fox, Europe, Herreys, Alphaville, Kiss og Twisted Sister var noen av artistene som ofte prydet forsidene på 1980-tallet. På 1990-tallet ble det et større fokus på amerikanske TV-serier som *[[Melrose Place]]* og *[[Beverly Hills 90210]]*. Bladet inneholdt også en rekke posters av kjente artister.

## Bakgrunn og popularitet
*Okej* ble startet i 1980 av den tyske fotografen Hans Hartwig. Bladet bygde på restene av det som var ungdomsbladet *[[Poster (blad)|Poster]]* (også stiftet av Hartwig). Det utkom i pocketformat den første tiden, men fra 1981 fikk det den formen som det hadde i sin storhetstid.

*Okej* utviklet seg til Sveriges største popmagasin på 1980-tallet og solgte så mye som 156&nbsp;000 eksemplarer sommeren 1984. Undersøkelser viste at rundt 500&nbsp;000 svenske ungdommer leste bladet månedlig på midten av 1980-tallet. Det er i ettertid blitt regnet som det mest innflytelsesrike tidsskriftet som har eksistert for ungdom i Sverige. Ved inngangen til 1990-tallet dalte bladets popularitet en del. 

Ved siden av diverse plakater og billedreportasjer av kjente musikere var det alle nakenbildene av Samantha Fox som brakte bladet til dens popularitet på 1980-tallet. Bladets økende satsing på heavy metal-band i 1984 bidro også. Dette skapte også en del debatt i Sverige. Reaksjonene ble spesielt sterke etter en billedreportasje om Blackie Lawless og den ekstreme metall-gruppa W.A.S.P.

### I Norge
Bladet var også i salg i Norge og var blant de mest solgte utenlandske magasiner blant ungdom fra 1980-tallet og frem til slutten av 1990-tallet. Men etter milleniumsskiftet dalte salget kraftig også i Norge. Det solgte rundt 10&nbsp;000 eksemplarer i Norge på det meste og ble sett på som en konkurrent til norske Topp.

### Nedleggelse
I januar 2011 besluttet eierne å legge ned bladet. Siste nummer ble utgitt høsten 2010 med Rihanna på forsiden.

## Referanser


## Kilder
**Boken om OKEJ: 80-talets största poptidning* (2010). Bok av Jörgen Holmstedt 
**Okej – 80-talets största poptidning* (2012). Svensk TV-dokumentar (SVT).

## Eksterne lenker
* Nettside med mange bilde av bladets forsider på 1980-tallet 
* Legger ned Okej  (E24, 2011)
Sophienkirche (Berlin)

**Sophienkirche** er en evangelisk kirke i Spandauer Vorstadt i Mitte i Berlin. Kirken er omgitt av en gravlund som lenge har vært ute av bruk. Gravlunden ligger i umiddelbar nærhet til Hackesche Höfe.

Grunnstenen ble lagt i Fredrik I av Preussens levetid (død 25. februar 1713) og den skulle oppkalles etter hans tredje hustru Sophie Luise av Mecklenburg-Schwerin. Under innvielsen 18. juni 1713 var imidlertid Sophie Luise høyst uønsket og kirken ble kalt *Spandauische Kirche*. Først under Fredrik II av Preussens regjeringstid ble kirken kalt Sophienkirche, et navn den også har hatt siden.

Barokktårnet ble påbygd 1732 til 1734.

Kirken ble ombygd av Friedrich Schulze i 1891 til 1892. Taket ble da løftet og en alternisje ble tilføyd øst i kirken. Det gjenværende interiøret er hovedsakelig fra denne restaureringen.

På kirkens utside er det minnesmerker over poetene Karl Wilhelm Ramler og Anna Louisa Karsch. Gravlunden omfatter graven til Carl Friedrich Zelter, stifteren av Sing-Akademie zu Berlin.

## Eksterne lenker
*
Jan Kawulok

**Jan Kawulok** (1946–2021) var en polsk kombinertløper som representerte Wisła Istebna og Start Wisła. Han ble nummer 20 i OL i Grenoble i 1968 og 17 i VM i Štrbské Pleso i 1970. Han ble to ganger polsk mester - i spesielt hopp, normalbakke i 1971 og på 4 x 10 kilometer stafett i 1972. I senere år har han vært trener for yngre skiløpere i Wisła.

Jan Kawulok var fetter av kombinertløperen Stanisław Kawulok, som også har deltatt i OL.

## Referanser


## Kilder
* Sports Reference: Jan Kawulok  (olympiaresultater, besøkt 10. august 2012)
* Polski Komitet Olimpijski: Kawulok Jan (besøkt 10. august 2012)
* Skijumping.pl: Mistrzowie Polski w skokach narciarskich w latach 1920-2002 (besøkt 10. august 2012)
* Wisła Ustronianka: Historia - Sekcja narciarska w latach 1968 - 1972 (besøkt 10. august 2012)

## Eksterne lenker
*
Kurdifisering

**Kurdifisering** (engelsk: **) innebærer at en folkegruppe presses til å identifise  seg  som kurdisk, eller at et områdes befolkning endres ved at kurdere bosetter seg der.

Begrepet har sammenheng med striden om grensedragning for Iraks kurdiske region, og impliserer at kurdiske grupper driver et utilbørlig press mot andre etniske grupper i Nordirak, som turkmenere og assyrere..

## Referanser
Fruktsjimpanse

**Fruktsjimpanse** er Macks brus med fruktchampagnesmak. Brusen, som er blitt produsert siden 1895, het tidligere Frukt-champagne, men da franske vinbønder fra Champagne-distriktet truet bryggeriet med rettssak fordi de mente de hadde enerett på å bruke champagne-navnet, valgte bryggeriet i 2007 å omdøpe brusen til Fruktsjimpanse.

Navnet Fruktsjimpanse brukes i dag (2019) også på flere andre smaksvarianter.

## Referanser
ŽRK Budućnost

**Ženski Rukometni Klub Budućnost** er en håndballklubb fra Podgorica i Montenegro, primært kjent for sitt kvinnelag som har vunnet flere europeiske titler, og som av sponsorgrunner siden 2006 har spilt under navnet **ŽRK Budućnost T-Mobile**. Tidligere har klubben også opptrådt under navnene ZRK Buducnost MONET, Buducnost Brillant og Buducnost Titograd (Titograd var det tidligere navnet på byen Podgorica).

**Nasjonale titler**
*Jugoslavisk mester: 1985, 1989, 1990, 1992, 1993, 1994, 1995, 1996, 1997, 1998, 1999, 2000, 2001, 2002, 2003.
*Serbisk-montenegrinsk mester: 2004, 2005, 2006.
*Montenegrinsk mester: 2007, 2008.
*Jugoslavisk cupvinner: 1988-89, 1994-95, 1995-96, 1996-97, 1997-98, 1999-2000, 2000-01, 2001-02.
*Serbisk-montenegrinsk cupvinner: 2004-05, 2005-06.
*Montenegrinsk cupvinner: 2006-07, 2007-08.

**Beste internasjonale resultater**
*EHF Champions League: Vinner 2012 og 2015. Semifinalist 1986, 1998, 1999, 2000, 2001, 2002. 
*Cupvinnercupen: Vinner 1985, 2006, 2010.
*EHF Cup: Vinner 1987, finalist 1988.
*Champions Trophy: Bronsemedalje 2006.

## Se også
:Kategori:Håndballspillere for ŽRK Budućnost

## Eksterne lenker
* 
* European Handball Federation - Buducnost T-Mobile
* Sports123.com - Handball - Women: Serbia & Montenegro: Championship
Øya

**Øya** har flere betydninger:

* Øy i bestemt form
* Øya (Trondheim), en bydel
* Øya Fotball Club
* Øyafestivalen
Robert Hughes

**Robert Studley Forrest Hughes** (født 28. juli 1938 i Sydney, New South Wales, død 6. august 2012 i New York City, New York) var en australskfødt kunstkritiker, forfatter og dokumentarfilmskaper som virket i New York fra 1970 til sin død.

## Biografi
Hughes ble født i Sydney i 1938. Faren og bestefaren hans var advokater. Hughes' far, Geoffrey Forrest Hughes var pilot under andre verdenskrig og gjorde senere karriere som jurist og næringslivsleder. Hughes' mor var Margaret Eyre Sealy (Vidal). Hans eldre bror, Tom Hughes, er en australsk advokat og tidligere australske justisminister. Geoffrey Hughes døde av lungekreft da Robert var 12 år gammel. Han studerte ved St. Ignatius' College, Riverview før han begynte å studere kunst og arkitektur ved University of Sydney. Rundt denne tiden skrev han boken med tittelen *The Art of Australia*, som fortsatt blir sett på som et viktig arbeid. Boken ble utgitt i 1966. Hughes skrev også kunstkritikk for *[[The Nation]]* og *[[The Sunday Mirror]]*. Hughes bosatte seg i Europa i 1964, til å begynne med, bodde han i Italia før han bosatte seg i London i 1965, hvor han skrev for *[[The Spectator]]*, *[[The Daily Telegraph]]*, *[[The Times]]* og *[[The Observer]]* og bidratt til London utgaven av *Oz*. I 1970 ble han kunstkritiker for tidsskriftet *[[Time (magasin)|TIME]]* og flyttet til New York.

I 1975 produserte han sammen med Don Brady filmen *Beskyttet*, en dokumentar som beskriver hvordan livet var for innfødte australiere på Palm Island. I 1980 sendte BBC *[[The Shock Of The New]]*, en tv-serie om utvikling av moderne kunst etter impresjonismen. Den ble etterfulgt av en bok med samme navn. 1987 publiserte han *The Fatal Shore* som var en gjennomgang av den britiske straffekolonien og de tidlige europeiske bosetningene i Australia.  Denne boken ble en internasjonal bestselger. Hans TV-serie *American Visions* fra 1997 om amerikanske kunsthistorie etter revolusjonen. *Australia: Beyond the Fatal Shore* (2000) var en serie refleksjoner om det moderne Australia. Hughes dokumentar fra 2002 om maleren Goya - *Goya: Crazy Like a Genius* ble kringkastet den første natten etter at BBC lanserte digital-TV for publikum.

Hughes giftet seg med sin første kone, Danne Patricia Emerson, i 1967, og de skilte seg 1981. Fra 1981 til 1996 var han gift med Victoria Hughes. I 2001 giftet Hughes seg med den amerikanske kunstneren  Doris Downes.

## Bibliografi
* *Donald Friend* 1965
* *The Art of Australia* 1966
* *Heaven and Hell in Western Art* 1968
* *The Fatal Shore* 1987
* *Lucian Freud Paintings* 1989
* *Nothing if Not Critical: Selected Essays on Art and Artists* 1991
* *The Shock of the New: Art and the Century of Change* 1991
* *Barcelona* 1992
* *Culture of Complaint* 1993
* *American Visions: The Epic History of Art in America* 1998
* *A Jerk on One End: Reflections of a Mediocre Fisherman* 1998
* *Barcelona: the Great Enchantress* 2001
* *Goya* 2004
* *Things I Didn’t Know: A Memoir* 2006

## Priser
* Duff Cooper-prisen i 1987 for *The Fatal Shore*

## Referanser


## Eksterne lenker
*
Sandnes stadion

**Sandnes stadion** er et stadion i Sandnes og hjemmebanen til fotballaget Sandnes Ulf. Anlegget brukes også til friidrett av Sandnes IL. Arenaen ligger i Sandnes idrettspark i bydelen Trones i Sandnes. Kapasiteten er  tilskuere.

Fotballbanen måler 105 &times; 67 meter, mens åtte løpebaner omkranser gressmatten. Stadionet er godkjent til Tippeliga-spill i 2012 og 2013. NM i friidrett har blitt arrangert her tre ganger, i 1986, 2002 og 2010. Det har også blitt spilt fotballandskamper på hovedbanen, men da kun aldersbestemt kvinnefotball (senest i juli 2006), samt en landskamp for kvinneseniorene (Norge–Sverige i 2001, en kamp Norge vant 3–1). 

## Historie

Sandnes stadions historie begynner med opprettelsen av Sandnes Ulf, den gang kjent som «Sportsklubben Ulf». I klubbens styrereferat fra 15. juni 1911 nevnes det at mangelen på en egen idrettsplass førte til uregelmessige treningstider. Den kommunale idrettsplassen var ubrukelig som fotballbane, og klubben måtte derfor leie ulike jorder fra gårdeiere til å bedrive fotballtrening. I desember 1919 fikk klubben tilbud fra fabrikkeier Nielsen om å leie det som ble kjent som Pilesletta – samme sted hvor Gand videregående skole ligger i dag. Dette var stort sett klubbens hjemmebane i mange år fremover, mens man sparte penger og arbeidet med å få på plass en mer permanent stadion.

I bresjen for dette arbeidet gikk dipl. ing. Jac Petersen, også kjent som «stadionets far». Etter to års bygging kunne endelig Sandnes stadion åpnes sommeren 1927. Søndag 19. juni 1927 ble det arrangert åpningsstevne for byens nye idrettsarena med fotballkamp mellom de to Sandnes-lagene SK Ulf og Frøya, en kamp Ulf forøvrig vant 4–3. Etter hvert kom det både garderober, tribune og flere treningsbaner.

I årenes løp har Sandnes stadion blitt brukt til mye forskjellig og har vært vertskap for arrangementer innen fotball, friidrett, turn, sykling, skøyter, trav og speedway.

## Stadion i dag
I 2005 vedtok bystyret i Sandnes kommune å endre navn på anlegget til Sandnes idrettspark, utenom selve hovedbanen, som fortsatt skal være kjent som Sandnes stadion.

Året 2009 og deler av 2010 gjennomgikk Sandnes stadion store oppgraderinger i forbindelse med Adeccoliga-spill for Sandnes Ulf og NM i friidrett som ble arrangert i 2010. Sandnes Ulfs opprykk til Tippeligaen i 2011 medførte flere oppgraderinger, deriblant utvidelse av publikumskapasiteten og et nytt mediehus midt på den gamle tribunen. Stadionet fremstår i dag som et moderne multifunksjonsanlegg med godkjente flomlys, åtte løpebaner, VIP-lokaler og over 4&nbsp;100 sitteplasser.

Sandnes Ulf planlegger bygging av en ny stadion, ØsterHus Arena, like ved den eksisterende stadion. Kapasiteten vil bli ca. 7.500 sitteplasser.

## Referanser


## Eksterne lenker
* 
* Sandnes stadion på www.friidrett.no
* Søk: ''Sandnes stadion'' på kkd-http01.osl.basefarm.net
Samuel Roberts

**Samuel Roberts** (født 15. desember 1827, Horncastle i Lincolnshire, død 18. september 1913 i London) var en britisk matematiker som i 1878 ble valgt til Royal Society-fellow.

I 1845 ble Roberts immatrikulert ved University of  London. Han fikk i 1847 sin Bachelor of Science i matematikk, og i 1849 ble han Master of Science i matematikk og fysikk som beste i sin klasse. Roberts fortsatte med et studium i rettsvitenskap og ble i 1853 advokat (engelsk: *solicitor*). Etter å ha arbeidet som advokat noen år gikk han tilbake til matematikken. Hans første artikkel innen matematikken ble publisert i 1848, og i 1865 var han en viktig initiativtaker ved grunnleggelsen av London Mathematical Society (LMS). I årene 1866&ndash;1892 var han LMS' juridiske rådgiver, 1872&ndash;1880 dens kasserer, og 1880&ndash;1882 ledet han LMS. I 1896 tildelte LMS ham De Morgan-medaljen. Alt arbeidet innenfor matematikken gjorde Roberts uten å inneha noen akademisk posisjon.

Roberts publiserte artikler innenfor ulike matematiske områder som for eksempel geometri, interpolasjonsteori og Diofantiske ligninger.

## Referanser


## Eksterne lenker
* O'Connor, John J.; Robertson, Edmund F.: Roberts' biografi på MacTutor History of Mathematics archive, University of St Andrews
Iladalen park

**Iladalen park** kan sikte til:

* Iladalen park (Oslo), en park i funksjonalistisk stil på Ila i Oslo, ferdig i 1948.
* Iladalen park (Trondheim), en park og rekreasjonsområde ved Ila og Ilsvika i Trondheim.
Adam Goldstein

**Adam Michael Goldstein**, bedre kjent som **DJ AM**, (født 30. mars 1973 i Pennsylvania i Philadelphia i USA, død 28. august 2009 i New York City i USA) var en amerikansk DJ.

## Referanser


## Eksterne lenker
* 
* 
* 
*
Hornavanskolan

**Hornavanskolan** var en videregående skole i Arjeplog. Skolen ble grunnlagt i 1993 og ligger ved Sveriges dypeste innsjø Hornavan. Noen norske elever velger hvert år å gå videregående skole ved Hornavanskolan. Skolen har et godt samarbeid med bilindustrien og har blitt tildelt prisen *Branschrekommenderad skola* av *Byggnadsindustrins yrkesnämnd*. Denne utmerkelsen gis til videregående skoler som oppfyller visse krav som *Byggnadsindustrins yrkesnämnd* stiller, i dette tilfellet konstruksjonsprogrammet *Bygg-och anläggningsprogrammet*. Skolen tilbyr også et program i *BilSystemTeknik*, økonomi, vitenskap og samfunnsvitenskapelig program.

Skolen ble vedtatt nedlagt i 2021, og ingen nye elever ble tatt inn til skolestart i 2022. De siste elevene gikk ut i 2024.

## Samarbeid med industrien
Europeisk bilindustri benytter Arjeplog som et senter for vintertesting. Dette er i dag den viktigste private sektoren i kommunen. Fra desember til slutten av mars, kommer rundt 2300 ingeniører og teknikere til Arjeplog for å jobbe med biltest på vinterføre. Hornavanskolan samarbeider med den svenske og internasjonale bilindustrien, blant annet ved å tilby praksisplasser i ulike selskaper verden over. Noen av selskapene som skolen arbeider med er: BMW, Daimler AG, Knorr-Bremse, Volkswagen AG (Audi), Bosch, General Motors, Aston Martin, Lotus Cars, Caterham Cars, MIRA Ltd.
## Referanser


## Eksterne lenker
*
Klima i Texas

### Temperaturer
De fem tabellene under viser høyeste og laveste normaltemperatur for ulike byer og regioner i Texas. Merk deg at temperaturene er oppgitt i celsius, som er internasjonal standard.

#### De nordlige sletter

#### Vest-Texas

#### Sentrale Texas

#### Øst-Texas

#### Sør-Texas

## Referanser
Kunstkonkurranser under OL

**Kunstkonkurranser** var en del av det olympiske programmet i årene 1912 til og med 1948. Det ble delt ut medaljer i ulike kunstdisipliner, der temaet skulle være relatert til sport. 

## Medaljevinnere i kunst 1912&ndash;1948
### Arkitektur
#### Design

#### Byplanlegging

### Litteratur
#### Litteratur

#### Episke verk

#### Lyrikk

#### Dramatikk

### Musikk
#### Musikk

#### Sang

#### Orkester

#### Instrumental- og kammermusikk

#### Ett instrument

### Kunstmaling
#### Kunstmaling

#### Tegninger

#### Grafikk

#### Olje- og vannfarge

#### Gravering og etsing

#### Håndarbeide

### Skulptur
#### Skulpturer

#### Statuer

#### Relieffer og medaljer

#### Relieffer

#### Medaljer og plaketter

## Medaljefordeling (1912–1948)
I 1952 ble medaljer vunnet i kunstkonkurransene fjernet fra nasjonenes medaljestatistikk. 

## Referanser


## Eksterne lenker
* Medaljestatistikk - Kunstkonkurranser på Olympedia.org
* Medaljestatistikk - Kunstkonkurranser  på Sports-reference.com
Statens bymiljøpris

**Statens bymiljøpris**, også kjent som **Bymiljøprisen**, var en norsk arkitekturpris og miljøpris innenfor byutvikling som ble gitt til kommuner og kommunale prosjekter som «samarbeider godt med myndigheter, næringsliv og frivillige organisasjoner og tar en ledende rolle i arbeidet for en bærekraftig utvikling og forbedring av bymiljøet». Bymiljøprisen ble delt ut årlig fra 2002 til 2014 og kunne deles ut til både byer og tettsteder. I 2015 ble Statens bymiljøpris slått sammen med *Statens pris for attraktiv stad* og har siden blitt delt ut årlig under navnet Attraktiv by.

Prisvinneren utpekes av en uavhengig jury som blir oppnevnt av Miljøverndepartementet.

## Oversikt over prisvinnere

## Se også
* Liste over arkitekturpriser

## Referanser


## Eksterne lenker
* Regjeringen.no – Miljøverndepartementet, Statens bymiljøpris
Kongeriket Montenegro

**Kongeriket Montenegro** (montenegrinsk: Краљевина Црна Гора, *Kraljevina Crna Gora*) var et kongerike i Sørøsteuropa. 

Hovedstad var Cetinje. Valutaen var montenegrinsk perper. Staten var et konstitusjonelt monarki, men fungerte i praksis som et absolutt monarki. Kongeriket Serbia og Montenegro gikk 1918 sammen for å bli et jugoslavisk kongerike sammen med de tidligere Habsburgområdene.

## Historie
Kongeriket Montenegro ble proklamert av Knjaz Nikola i Cetinje den 28. august 1910.

Balkankrigene (1912 – 1913) ble starten på kongerikets oppløsning. Montenegro gjorde territorielle erobringer gjennom å dele Sandžak med Serbia den 30. mai 1913. Dette viste seg dog å være til skade, da det innebar at et territorium ble innlemmet utan at stor deler av befolkningen kjente noen enighet med Montenegro. Dessuten ble Skadar overlatt til Albania etter stormaktenes befaling, til tross for at Montenegro allerede hadde ofret 10 000 liv for å innta byen fra Det osmanske rikes (Albanias) soldater ledet av Esad Pasha.

Under første verdenskrig (1914 – 1918) var Montenegro alliert med de allierte. Frs 15. januar 1916 til oktober 1918 var Montenegro okkupert av Østerrike-Ungarn. 

Den 20. juli 1917 ble Korfu-deklarasjonen undertegnet, om Montenegros enhet med Serbia. Den 26. november 1918 ble Montenegros enhet med Serbia proklamert. Knez Nicholas støttet gjenforeningen med Serbia for å muliggjøre en stor serbisk stat for alle serbere, men havnet i konflikt med kong Alexander, som var regent i Serbia. Uenigheten handlet om hvem som skulle styre det nye kongeriket. Knez Nicholas ble avsatt og gikk i eksil.

## Regenter (1910-1918)
*Nikolas I, konge fra 1910 til 1918

### Titulære regenter (1918-)
*Nikolas I (1918 - 1921)
*Danilo (Danilo III) (1921)
*Michael av Montenegro (Michael I) (1921 - 1986)
*Nicholas II (1986 -) 
**(pretentent Boris (født 1980)

## Statsministere
*Lazar Tomanović (1910-1912)
*Mitar Martinović (1912-1913)
*Janko Vukotić (1913-1915)
*Milo Matanović (1915-1916)

### Statsministere i eksil
*Lazar Mijušković (1916)
*Andrija Radović (1916-1917)
*Milo Matanović (1917)
*Evgenije Popović (1917-1919)
*Jovan Plamenac (1919-1921)
*Anto Gvozdenović (1921-1922)
*Milutin Vučinić (1922)
*Anto Gvozdenović (1922)

## Se også
*Montenegros historie
*Fyrstedømmet Montenegro

## Eksterne lenker
* Kongeriket Montenegro 1918
* Kart 
* Kart 
* Montenegro - World Statesmen
Bolig- og byplanprisen

**Bolig- og byplanprisen**, også kjent som **BOBY-prisen**, er en arkitekturpris innenfor byutvikling som gis til offentlige, private eller samarbeidende aktører med det formål *«å heve samfunnets interesse og respekt for god bolig- og byplanlegging, å styrke fagmiljøenes fokus på kvalitet i planprosesser, planprodukter og utbyggingsprosjekter, og gjerne styrke kjennskapen til Norsk Bolig- og Byplanforening og dens aktiviteter.»* Prisutgiver er Norsk Bolig- og Byplanforening, som siden 1978 har delt ut prisen ved hvert planmøte eller ved styrets beslutning.

Prisen kan gis til et bestemt planarbeid eller prosjekt som utmerker seg på ett eller flere av følgende områder som:
* Overordnet strategisk plan
* Kvalitet og innhold i forhold til bærekraftig utvikling
* Estetikk og respekt for stedskvalitet
* Originalitet og innovasjon
* Konfliktløsning og gjennomføringsevne
* Metode og planprosess

## Oversikt over prisvinnere

## Referanser

## Se også
* Liste over arkitekturpriser

## Eksterne lenker
* Boby.no – Informasjon og liste over vinnere til BOBY-prisen
Lyder Sagens gate (Oslo)

**Lyder Sagens gate** er en gate på Fagerborg i Oslo. Den begynner i Fagerborggata, og går i nordlig retning frem til den løper ut i Pilestredet.

Gaten fikk navn i 1877, og er oppkalt etter læreren og forfatteren Lyder Sagen.

__NOTOC__

## Bygninger

## Referanser



;Anvendt litteratur
*
*

## Eksterne lenker
*
Bengt Espen Knutsen

**Bengt Espen Knutsen** (født 24. oktober 1933) er en norsk sivilarkitekt og professor. Han har vært professor ved Arkitekthøgskolen i Oslo siden 1981, og var skolens rektor fra 1983 til 1984.

Bengt Knutsen er sønn av arkitekt Knut Knutsen. Han har mottatt Sundts premie to ganger; først for Lyder Sagens gate 6 (sammen med faren, 1958–1959), deretter for boligområdet Tveteråsen (1966–1969).

## Kilder
* «Bengt Espen Knutsen» i Store norske leksikon. Lest 11. august 2012

## Eksterne lenker
*
TV-aksjonen 2012

**TV-aksjonen 2012** var den 39. TV-aksjonen i rekken. Den ble gjennomført til inntekt for Amnesty International Norge og deres arbeid med å avdekke grove brudd på menneskerettigheter i flere deler av verden. Slagordet for aksjonen var *«Stå opp mot urett»*. Programledere for sendingen 21. oktober var Ingerid Stenvold, som ledet sin tredje TV-aksjon, og Erik Thorstvedt, som ledet sin andre TV-aksjon. Jon Almaas var auksjonarius under sendingen.

Målet på forhånd var at  bøssebærere skulle besøke 2,2 millioner husstander i Norge i løpet av to timer denne søndagen i oktober.

I løpet av aksjonen kom det inn over 200 millioner kroner.

## Referanser


## Eksterne lenker
* NRKs nettsted om TV-aksjonen